बतौर स्टैंड-बाय ओपनर गायकवाड को करेंगे रिप्लेस; भारत और ऑस्ट्रेलिया की टीमें हुईं फाइनल
World Test Championship 2023 Final Playing 11 Update - Yashasvi Jaiswal To Replace Ruturaj Gaikwad As Stand-by Opener in Indian team for IND vs AUS WTC Final BCCI ने ऑस्ट्रेलिया के खिलाफ वर्ल्ड टेस्ट चैंपियनशिप के फाइनल मुकाबले के लिए विकेटकीपर केएल राहुल के रिप्लेसमेंट का ऐलान कर दिया है
इंडियन प्रीमियर लीग 2023 (IPL) में शानदार प्रदर्शन करने वाले राजस्थान रॉयल्स (RR) के स्टार ओपनर यशस्वी जायसवाल वर्ल्ड टेस्ट चैंपियनशिप 2023 (WTC) फाइनल के लिए इंग्लैंड जाएंगे। जायसवाल बतौर स्टैंड-बाय प्लेयर टीम इंडिया में ऋतुराज गायकवाड की जगह लेंगे।
मीडिया रिपोर्ट के मुताबिक, भारतीय क्रिकेट कंट्रोल बोर्ड (BCCI) के एक अधिकारी ने बताया कि गायकवाड अगले महीने कि शुरुआत में शादी कर रहें हैं, जिसकी वजह से वो WTC फाइनल के लिए इंग्लैंड नहीं जा पाएंगे। ऐसे में यशस्वी को उनकी जगह चुना गया है।
ग्राफिक्स में देखें यशस्वी जायसवाल के वो रिकॉर्ड जो उन्होंने इस IPL सीजन में अपने नाम किया... 
BCCI ने यशस्वी को रेड बॉल से प्रैक्टिस करने के लिए कहा
मीडिया रिपोर्ट के मुताबिक, BCCI ने यशस्वी को रेड बॉल से प्रैक्टिस करने के लिए कहा है। उनके पास पहले से ही UK का वीसा है, इसलिए वो कुछ दिनों में इंग्लैंड के लिए रवाना होंगे। BCCI ने शुरू में ऋतुराज गायकवाड के अलावा मुकेश कुमार और सूर्यकुमार यादव को भी WTC के स्टैंड-बाय प्लेयर्स के रूप में रखा है।
द्रविड़ ने सेलेक्टर्स से रिप्लेसमेंट की मांग की
BCCI अधिकारी ने बताया, 'जायसवाल टीम इंडिया को ज्वॉइन करेंगे क्योंकि गायकवाड ने बता दिया है कि अपने शादी की वजह से वो इंग्लैंड समय पर नहीं जा पाएंगे। वो 5 जून के बाद ही वहां पर पहुंच पाएंगे, लेकिन कोच राहुल द्रविड़ ने सेलेक्टर्स से रिप्लेसमेंट की मांग की थी। इसके बाद जायसवाल को चुना गया और वो जल्द ही इंग्लैंड रवाना होंगे।'
यशस्वी ने किया कमाल का प्रदर्शन
इंडियन प्रीमियर लीग के 16वें सीजन में यशस्वी जायसवाल ने कई बड़े रिकॉर्ड अपने नाम किए। 14 मैचों में जायसवाल ने 48 के औसत और 164 के स्ट्राइक रेट से 625 रन बनाए। राजस्थान के ओपनर यशस्वी जयसवाल 13 ही गेंद में अपनी फिफ्टी पूरी कर IPL में तेजी से फिफ्टी लगाने वाले बल्लेबाज भी हैं। 21 साल के यशस्वी जायसवाल आईपीएल के 16वें सीजन में सबसे ज्यादा रन बनाने वाले टॉप 5 बल्लेबाजों में शामिल हैं।
WTC 2023 फाइनल के लिए भारत और ऑस्ट्रेलिया की टीमें-
टीम इंडिया: रोहित शर्मा (कप्तान), शुभमन गिल, चेतेश्वर पुजारा, विराट कोहली, अजिंक्य रहाणे, केएस भरत (विकेटकीपर), रविचंद्रन अश्विन, रवींद्र जडेजा, अक्षर पटेल, शार्दुल ठाकुर, मोहम्मद शमी, मोहम्मद सिराज, उमेश यादव, जयदेव उनादकट, ईशान किशन (विकेटकीपर)।
स्टैंडबाय खिलाड़ी: यशस्वी जायसवाल, मुकेश कुमार, सूर्यकुमार यादव।
ऑस्ट्रेलिया टीम: पैट कमिंस (कप्तान), स्कॉट बोलैंड, एलेक्स केरी (विकेटकीपर), कैमरन ग्रीन, मार्कस हैरिस, जोश हेजलवुड, ट्रैविस हेड, जोश इंगलिस (विकेटकीपर), उस्मान ख्वाजा, मार्नस लाबुशेन, नाथन लायन, टॉड मर्फी, स्टीव स्मिथ (वीसी), मिशेल स्टार्क, डेविड वार्नर।
स्टैंडबाय खिलाड़ी: मिचेल मार्श, मैथ्यू रेनशॉ।